The Last Samurai

The Last Samurai zo ur film epek, istorel, drama ha birvidik stadunanat embannet e 2003. Produet ha filmaozet gant Edward Zwick, hag en doa kenskrivet ar senario gant John Logan ha Marshall Herskovitz a-ziwar un istor gant Logan. Aktourien ar film eo Tom Cruise, hag en doa produet ivez, gant Timothy Spall, Ken Watanabe, Billy Connolly, Tony Goldwyn, Hiroyuki Sanada, ha Koyuki Kato.
Istor ar film a zo diazezet war Emsavadeg Satsuma e 1877, renet gant Saigō Takamori, a-enep kornôgadur Japan diwar atiz broioù estren.Er film eo Stadoù-Unanet Amerika hag a zo an nerzh estren levezonañ padal en gwirionez e oa broioù Europa dreist-holl Bro-C'hall.

Cruise a c'hoari an dudenn Nathan Algren, ur c'habiten stadunanat eus ar 7th Cavalry Regiment, hag a zo klañv e spered goude ar brezelioù indian. Harzet e vo e Japan gant samouraied e-kerzh an Adsav Meiji en 19vet kantved e Japan. An dudenn Algren a zo dammdiazezet war Eugène Collache ha Jules Brunet, daou ofiser eus gwarda impalaerel Bro-C'hall hag o devoa stourmet gant Enomoto Takeaki e-penn kentañ Brezel ar Boshin.

The Last Samurai en doa rastellet 456 milion $ er box office ha deuet e oa da vezañ ar c'hwec'hvet film hervez an arc'hant rastellet e 2003. Degemret mat eo bet evit c'hoari an aktourien, ar filmañ hag an efedoù ispisial ha sonerezh Hans Zimmer. Meur a wech eo bet lakaet e anv evit prizioù, evit pevar Academy Awards, tri Golden Globe Award, ha daou National Board of Review Awards.
 Notennoù ha daveennoù 

Rummad:Filmoù SUA
Rummad:Filmoù 2003
Rummad:Filmoù istorel
Rummad:Filmoù drama
Rummad:Filmoù epek
Rummad:Filmoù birvidik
Rummad:Filmoù troet e Japan
Rummad:Filmoù troet e Zeland-Nevez